b'\n_START_ARTICLE_\nViktoras Zubkovas\n_START_SECTION_\nBiografija\n_START_PARAGRAPH_\n1965\xc2\xa0m. baig\xc4\x99s Leningrado \xc5\xbeem\xc4\x97s \xc5\xabkio instituto ekonomikos fakultet\xc4\x85, buvo keli\xc5\xb3 kol\xc5\xabki\xc5\xb3 vadovas, dirbo vald\xc5\xbeios strukt\xc5\xabrose Leningrado srityje. 1992\xc2\xa0m. paskirtas Sankt Peterburgo merijos u\xc5\xbesienio ry\xc5\xa1i\xc5\xb3 komiteto vir\xc5\xa1ininko pavaduotoju (vir\xc5\xa1ininku tuo metu buvo Vladimiras Putinas)._NEWLINE_1993\xc2\xa0m. prad\xc4\x97jo vadovauti valstybin\xc4\x97s mokes\xc4\x8di\xc5\xb3 inspekcijos Sankt Peterburgo padaliniui, nuo 1999\xc2\xa0m. buvo Rusijos i\xc5\xbedo ir mokes\xc4\x8di\xc5\xb3 ministro pavaduotojas ir \xc5\xa1ios ministerijos Sankt Peterburgo padalinio vadovas._NEWLINE_2001\xc2\xa0m. paskirtas Rusijos finans\xc5\xb3 ministro pirmuoju pavaduotoju\xc2\xa0\xe2\x80\x93 finansin\xc4\x97s prie\xc5\xbei\xc5\xabros komiteto pirmininku, nuo 2004\xc2\xa0m. Federalin\xc4\x97s finansin\xc4\x97s prie\xc5\xbei\xc5\xabros tarnybos vadovas._NEWLINE_2007\xc2\xa0m. rugs\xc4\x97jo 14 d. paskirtas Rusijos ministru pirmininku. Nuo 2008\xc2\xa0m. gegu\xc5\xbe\xc4\x97s m\xc4\x97n. Rusijos ministru pirmininku paskyrus V.Putin\xc4\x85, dirbo pirmuoju jo pavaduotoju._NEWLINE_2012\xc2\xa0m. gegu\xc5\xbe\xc4\x97s m\xc4\x97n. paskirtas Rusijos prezidento V.Putino specialiuoju atstovu santykiams su dujas eksportuojan\xc4\x8diomis \xc5\xa1alimis.'